|  |  |
| --- | --- |
|  | **Sessió (data)** |
| **Govern** |  |
| **Consell Tècnic** |  |

[ ]  **AVANTPROJECTE DE LLEI**

[ ]  **COMUNICACIÓ D’UNA CONSULTA PÚBLICA PRÈVIA (PROJECTES DE DECRET I PROJECTES DE DECRET LEGISLATIU)**

|  |  |
| --- | --- |
| **Punt** |  |
| **Ordre** **del dia** | * *Proposta d’aprovació de l’Ordre per la qual es regula el funcionament i la composició de la taula de Diàleg Social de les Energies Renovables*
 |

|  |  |  |
| --- | --- | --- |
| **Departament impulsor** | **Altres departaments** | **Organismes participants** |
| Departament d’Acció Climàtica, Alimentació i Pesca |  | Direcció general d’EnergiaSecretaria d’Agenda RuralInstitut Català d’Energia |

**Informació bàsica**

|  |
| --- |
| **Contingut de la proposta i aspectes principals** |
|   L’article 5 del Decret Llei 24/2021, de 26 d’octubre, d’acceleració del desplegament de les energies renovables distribuïdes i participades, crea la Taula de Diàleg Social de les Energies Renovables, la qual té com a objecte l’estudi i la identificació, per a la posterior elevació a les administracions competents, de les propostes de mesures de compensació pública entre els territoris rurals i les zones urbanes densament poblades en què, un cop maximitzades les polítiques locals d’implantació d’energies renovables, no es pugui garantir assolir el 50% de la seva demanda elèctrica amb generació elèctrica renovable de proximitat en l’horitzó de l’any 2030.L’article 6 de l’esmentat Decret Llei 24/2021 estableix que el funcionament i la composició de la Taula de Diàleg Social de les Energies Renovables s’aprova per ordre de la persona titular del departament competent en matèria d’energia i preveu que la Taula ha de comptar amb representants municipals o del món associatiu local, representants del món social, acadèmic i econòmic entre d’altres |

|  |
| --- |
| **Objectius de la iniciativa** |
| Es busca potenciar l’equilibri territorial entre territoris rurals i zones urbanes a fi i efecte d’incrementar el consens social al voltant de la implantació de les energies renovables. La posada en comú dels diferents interessos que es veuran afectats pel desplegament de les energies renovables i que, d’acord amb la PROENCAT 2050 es preveu la utilització de 80.000 Ha de les que prop de 10.000 Ha s’hauran de mobilitzar abans del 2030. |

|  |
| --- |
| **Referències, si escau, en el Pla normatiu o en el Pla de Govern** |
| *Pla de Govern XIV legislatura. Eix governamental 4 “ Per un país verd, equilibrat i connectat. Desplegament de les polítiques territorials i energètiques que alineïn Catalunya amb la lluita contra el canvi climàtic i el respecte per la biodiversitat i que vertebrin el nostre país amb infraestructures que evitin el despoblament rural i la desigualtat urbana. 4.1 Acció Climàtica .**Marc normatiu:* *Pacte Nacional per la Transició Energètica de Catalunya**Llei 16/2017 del canvi Climàtic de Catalunya**DL 16/2019 d’emergència climàtica**DL 24/2021 d’Acceleració de les Energies renovables distribuïdes i participades**PROENCAT 2050* |

**Informació necessària per publicar la consulta, si escau, al portal Participa.gencat**

|  |
| --- |
| **Títol de la consulta** |
| *Creació i funcionament de la Taula de Diàleg Social de les Energies Renovables* |

|  |
| --- |
| **Període de consulta** |
| *Del 20 de febrer de 2022 al 30 de març de 2022* |

|  |
| --- |
| **Objectiu de la consulta** |
| L’entrada en vigència del Decret Llei 16/2019, de 26 de novembre de mesures urgents per a l’emergència climàtica i impuls a les energies renovables va generar una forta inquietud en els municipis rurals que de sobte s’enfrontaven a un elevat volum de projectes d’energies renovables que no comptaven amb cap tipus de planificació territorial alhora que impactaven en terrenys agraris sense que els seus propietaris en tinguessin coneixement. Diverses mocions del Parlament de Catalunya, com la Moció 220/XII, de 3 de desembre de 2020 sobre la transició energètica i la descarbonització de l’economia catalana, la Moció 7/XIV de juny de 2021, sobre l’assoliment dels objectius de transició energètica que estableix la Llei 16/2017 del canvi climàtic i la Moció 12/XIV de juliol de 2021 sobre les polítiques energètiquesidentificaven aquesta problemàtica i van donar lloc a mandats del Parlamenton s’instava al Govern a afrontar el repte del desplegament de les energies renovables sota la necessitat d’un diàleg social.En la mateixa línia es va pronunciar el Síndic de Greuges de Catalunya on al maig de 2021 va proposar un debat monogràfic al Parlament sobre el model d’implantació de les energies renovables. L’aprovació, el passat més d’octubre, del DL 24/2021 d’acceleració de les energies renovables distribuïdes i participades entoma el mandat del Parlament i crea la Taula del Diàleg social de les Energies Renovables. La consulta té com a objecte identificar aquells “diàlegs” que caldrà afrontar dins la societat catalana al llarg d’aquesta dècada i que marcaran el camí de la transformació social, econòmica, territorial i política que empeny la revolució energètica que ja ha començat així com identificar les mesures compensatòries dels municipis que es veuran més impactats per la implantació de parcs renovables i que contribuiran a que tot el país avanci en la transició energètica i la descarbonització. |

|  |
| --- |
| **Preguntes per centrar les aportacions** |
| 1.   Quines considereu que haurien de ser les principals actuacions i propostes de treball de la Taula de Diàleg Social de les Energies Renovables per a assolir l’objecte atribuït consistent en l’estudi i la identificació, per a la posterior elevació a les administracions competents, de les propostes de mesures de compensació pública entre els territoris rurals i les zones urbanes densament poblades en què, un cop maximitzades les polítiques locals d’implantació d’energies renovables, no es pugui garantir assolir el 50% de la seva demanda elèctrica amb generació elèctrica renovable de proximitat en l’horitzó de l’any 2030?2.   Quin creieu que seria el règim de funcionament més òptim per a la Taula de Diàleg Social de les Energies Renovables?3. Dels ens locals i del món associatiu local qui creieu que hi haurien d‘estar representats?4. Del conjunt d’agents socials i econòmics, qui creieu que seria necessari que estiguessin representats a la composició de la Taula de Diàleg Social de les Energies Renovables?5. Quina funció creieu que s’hauria d’atorgar a les cooperatives energètiques ciutadanes dins la composició de la Taula?6. Quin paper creieu que haurien de jugar les petites i mitjanes empreses dins la composició de la taula?7. Quin paper creieu que haurien de jugar les cooperatives agroalimentàries dins la composició de la taula?8. Quin paper creieu que han de jugar les comunitats de regants?9. Quin paper creieu que haurien de jugar les associacions de consumidors dins la composició de la taula?10. Quin paper creieu que han de jugar els projectes en sòl no urbanitzable de petita i mitjana potència de 1 a 5 MW i connectats a xarxa de distribució?11. Quin paper creieu que haurien de jugar els gestors de les xarxes elèctriques de transport i distribució on es connectaran els projectes de generació?12. Considereu que caldria identificar mesures que aportin valor social i econòmic en els territoris on s’implanten els projectes i que s’hagin d’implantar per part dels promotors dels projectes?13. Quines mesures proposaríeu que aportin valor social i econòmic als territoris amb major penetració d’energies renovables. 14. Creieu que hi ha algun aspecte que no s’ha tingut en compte i que hauria de ser valorat per l’Administració de la Generalitat? |
| **Grups als quals s’adreça la consulta** |
| *- Les associacions i cooperatives agràries**- Les associacions de productors de les energies renovables* *- Les cooperatives energètiques ciutadanes**- Les comunitats de regants**- Les administracions locals**- els sindicats i patronals**- les entitats ecologistes* *- el món acadèmic**- altres**.* |

|  |
| --- |
| **Altres formes de participació: qüestionaris o sessions de debat** |
| *La pròpia taula de Diàleg Social de les Energies Renovables esdevé un fòrum de debat* |

|  |
| --- |
| **Documentació addicional** |
| *DL 24/2021, de 26 d’octubre d’ Acceleració de les energies renovables distribuïdes i participades**DL 16/2019* , de 26 de novembre de mesures urgents per a l’emergència climàtica i impuls a les energies renovables*Llei 16/2017, de l’ 1 d’agost del Canvi Climàtic**El Pacte Nacional per la Transició Energètica de Catalunya* *La PROENCAT 2050* |